Source: https://www.roznava.sk/rekonstrukcia-strechy-bytoveho-domu---sikma-strecha159752
Timestamp: 2019-05-24 20:10:58+00:00

Document:
2450/2019-33924-VYST-An Mgr. Angyalová I./7773259 07.05.2019
Oznámenie o začatí konania o umiestnení stavby a upustenie od miestneho šetrenia a ústneho pojednávania.
Stavebné bytové družstvo, so sídlom Budovateľská č. 49, 048 01 Rožňava, ako správca bytového domu, podalo na príslušnom úrade návrh na vydanie rozhodnutia o umiestnení stavby „Rekonštrukcia strechy bytového domu – šikmá strecha“ na Šafárikovej ulici č. 84, 86, 88, súp. č. 430 v Rožňave, ktorý je umiestnený na pozemku parc. č. KN-C 1989/3 v k. ú. Rožňava. Dňom podania návrhu bolo konanie o umiestnení stavby začaté.
Predmetom umiestnenia stavby je zastrešenie bytového domu sedlovou strešnou konštrukciou, ktorá bude zakrytá betónovou krytinou Bramac, tehlovočervenej farby. Klampiarske prvky sú navrhnuté z lakoplastového plechu.
Mesto Rožňava, ako príslušný stavebný úrad podľa § 117 ods. (1) zákona č. 50/1976 Zb. o územnom plánovaní a stavebnom poriadku v platnom znení (ďalej len „stavebný zákon“), v nadväznosti na § 5 písm. a) zákona č. 608/2003 Z. z. o štátnej správe pre územné plánovanie stavebný poriadok a bývanie v platnom znení, v spojení §§ 5, 13 zákona č. 369/1990 Zb. o obecnom zriadení v platnom znení v súlade s ustanovením § 36 ods. (4) stavebného zákona upovedomuje o začatí konania o umiestnení stavby všetkých známych účastníkov konania a pretože sú mu dobre známe pomery staveniska a návrh poskytuje dostatočný podklad pre posúdenie navrhovaných stavebných úprav, upúšťa v zmysle § 36 ods. (2) stavebného zákona od miestneho zisťovania a ústneho pojednávania.
Účastníci konania môžu v súlade s § 36 ods. (2) stavebného zákona svoje námietky a pripomienky uplatniť najneskôr do 7 pracovných dní odo dňa doručenia tohto oznámenia, inak k nim nebude prihliadnuté. V rovnakej lehote môžu oznámiť svoje stanoviská dotknuté orgány štátnej správy v súlade s § 36 ods. (3) stavebného zákona. Ak niektorý z orgánov štátnej správy potrebuje na riadne posúdenie dlhší čas, predĺži stavebný úrad na jeho žiadosť lehotu pred jej uplynutím. Ak dotknutý orgán v určenej alebo predĺženej lehote svoje stanovisko neoznámi k povoľovanej stavbe, má sa za to, že so stavbou z hľadiska ním sledovaných záujmov súhlasí.
Situácia umiestnenia stavby
Touto verejnou vyhláškou, ktorou sa oznamuje začatie konania o umiestnení stavby a upustenie od miestneho šetrenia a ústneho pojednávania a doručuje sa vlastníkom bytov a nebytových priestorov na Šafárikovej ulici č. 84, 86, 88 v Rožňave a pozemku parc. č. KN-C 1989/3 v k. ú. Rožňava a ostatným účastníkom konania, ktorí môžu byť stavbou priamo dotknutí tým, že majú vlastnícke alebo iné práva k pozemkom a stavbám na nich, resp. vlastníci susedných pozemkov a stavieb - oznámenie je doručené verejnou vyhláškou zverejnenou po dobu 15 dní na úradnej tabuli mesta Rožňava a webovej stránke mesta.
© Mesto Rožňava, 13. 4. 2019 Mgr. Iveta Angyálová, Odbor výstavby, ÚP, ŽP a PK, Mestský úrad v Rožňave
Publikované: 13.05.2019 13:58 hod.

References: § 117
 § 5
 § 36
 § 36
 § 36
 § 36